CELEX: 62010TN0589
Language: bg
Date: 2010-12-29 00:00:00
Title: Дело T-589/10: Жалба, подадена на 29 декември 2010 г. — Just Music Fernsehbetrieb/СХВП — France Télécom (Jukebox)

5.3.2011   
            
            
               BG
            
            
               Официален вестник на Европейския съюз
            
            
               C 72/20
            
         Жалба, подадена на 29 декември 2010 г. — Just Music Fernsehbetrieb/СХВП — France Télécom (Jukebox)
   (Дело T-589/10)
   2011/C 72/34
   Език на жалбата: английски
   
      Страни
   
   
      Жалбоподател: Just Music Fernsehbetrieb GmbH (Landshut, Германия) (представител: T. Kaus, lawyer)
   
      Ответник: Служба за хармонизация във вътрешния пазар (марки, дизайни и модели)
   
      Друга страна в производството пред апелативния състав: France Télécom SA (Париж, Франция)
   
      Искания на жалбоподателя
   
   
               —
            
            
               да се отмени решението на първи апелативен състав на Службата за хармонизация във вътрешния пазар (марки, дизайни и модели) от 14 октомври 2010 г. по преписка R 1408/2009-1,
            
         
               —
            
            
               да се разпореди на ответника да измени решението по възражението от 30 септември 2010 г. по дело B 1304494 и да се уважи изцяло заявката за регистрация № 6163778,
            
         
               —
            
            
               да се осъди ответникът да заплати съдебните разноски,
            
         
               —
            
            
               другата страна в производството пред апелативния състав да бъде осъдена да заплати съдебните разноски, направени от жалбоподателя в производството пред апелативния състав и пред отдела по споровете, и
            
         
               —
            
            
               при условията на евентуалност, производството да бъде спряно до постановяването на окончателно решение относно подаденото от жалбоподателя на 21 декември 2010 г. пред СХВП искане за отмяна на по-ранната марка на Общността № 3693108.
            
         
      Правни основания и основни доводи
   
   
      Заявител на марката на Общността: жалбоподателят
   
      Марка на Общността, предмет на спора: фигуративната марка „Jukebox“ за услуги от класове 38 и 41 — заявка за марка на Общността № 6163778
   
      Притежател на марката или знака, на която/който е направено позоваване в подкрепа на възражението: другата страна в производството пред апелативния състав
   
      Марка или знак, на която/който е направено позоваване в подкрепа на възражението: фигуративната марка на Общността „JUKE BOX“, регистрирана под № 3693108 за стоки и услуги от класове 9, 16, 35, 38, 41 и 42
   
      Решение на отдела по споровете: уважава възражението.
   
      Решение на апелативния състав: отхвърля жалбата.
   
      Изложени правни основания: жалбоподателят твърди, че с обжалваното решение се нарушава: (i) член 15 и член 42, параграф 2 от Регламент (ЕО) № 207/2009 на Съвета, тъй като не са представени никакви доказателствата за реалното използване на марката, на която е направено позоваване в подкрепа на възражението, а именно фигуративна марка на Общността „JUKE BOX“, регистрирана под № 3693108, (ii) член 8, параграф 1, буква б), член 9 и член 65, параграф 2 от Регламент (ЕО) № 207/2009 на Съвета, тъй като апелативният състав неправилно е преценил сходството на оспорената марка и (iii) член 78 от Регламент (ЕО) № 207/2009 на Съвета, тъй като апелативният състав не е упражнил правомощията си да събира доказателства и не е упражнил в пълна степен правомощията си.